CELEX: 22020D0656
Language: et
Date: 2020-05-05 00:00:00
Title: Ida- ja Lõuna-Aafrika riikide ning ELi vahelise tollikoostöö komitee otsus nr 1/2020, 5. mai 2020, millega kehtestatakse erand päritolureeglitest, mis on sätestatud ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistiku loomiseks sõlmitud vahelepingu protokollis nr 1, et võtta arvesse Mauritiuse eriolukorda seoses soolatud snuukiga [2020/656]

15.5.2020   
               
               
                  ET
               
               
                  Euroopa Liidu Teataja
               
               
                  L 152/21
               
            
         IDA- JA LÕUNA-AAFRIKA RIIKIDE NING ELI VAHELISE TOLLIKOOSTÖÖ KOMITEE OTSUS nr 1/2020,
         5. mai 2020,
         millega kehtestatakse erand päritolureeglitest, mis on sätestatud ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistiku loomiseks sõlmitud vahelepingu protokollis nr 1, et võtta arvesse Mauritiuse eriolukorda seoses soolatud snuukiga [2020/656]
         TOLLIKOOSTÖÖ KOMITEE,
         võttes arvesse vahelepingut, millega luuakse ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistik, eriti selle protokolli nr 1 artikli 41 lõiget 4,
         ning arvestades järgmist:
         
                     (1)
                  
                  
                     Vahelepingut, millega luuakse ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistik (1) (edaspidi „vaheleping“), kohaldatakse ajutiselt alates 14. maist 2012 liidu ja Madagaskari Vabariigi, Mauritiuse Vabariigi, Seišelli Vabariigi ja Zimbabwe Vabariigi vahel. Komoorid kohaldavad majanduspartnerluse vahelepingut ajutiselt alates 7. veebruarist 2019.
                  
               
                     (2)
                  
                  
                     Majanduspartnerluse vahelepingu protokoll 1, milles käsitletakse mõistet „päritolustaatusega tooted“ ja halduskoostöö meetodeid, sisaldab Ida- ja Lõuna-Aafrika riikidest pärit toodete ELi importimise suhtes kohaldatavaid päritolureegleid.
                  
               
                     (3)
                  
                  
                     Vahelepingu protokolli nr 1 artikli 42 lõike 1 kohaselt lubatakse erandeid kõnealustest päritolureeglitest juhul, kui olemasolevate majandusharude areng seda nõuab.
                  
               
                     (4)
                  
                  
                     2. oktoobril 2017 võttis Ida- ja Lõuna-Aafrika riikide ning ELi vahelise tollikoostöö komitee vastu otsuse nr 2/2017, (2) millega tehti majanduspartnerluse vahelepingu protokolli nr 1 artikli 42 lõike 1 kohaselt erand päritolureeglitest seoses soolatud snuukiga, mida imporditakse liitu 2. oktoobrist 2017 kuni 1. oktoobrini 2018. Viivituste tõttu tellimuste saamisel kasutati erandi kvooti vähe.
                  
               
                     (5)
                  
                  
                     14. jaanuaril 2019 võttis Ida- ja Lõuna-Aafrika riikide ning ELi vahelise tollikoostöö komitee vastu otsuse nr 1/2019, (3) millega tehti majanduspartnerluse vahelepingu protokolli nr 1 artikli 42 lõike 1 kohaselt uus erand päritolureeglitest seoses soolatud snuukiga, mida imporditakse liitu 14. jaanuarist 2019 kuni 13. jaanuarini 2020. ELi ostjate finantsraskuste tõttu kasutati erandi kvooti prognoositust vähem.
                  
               
                     (6)
                  
                  
                     Mauritius on kooskõlas vahelepingu protokolli nr 1 artikliga 42 taotlenud veel üht erandit päritolureeglitest seoses 125 tonni soolatud snuukiga, mis kuulub HSi rubriigi 0305 69 alla ja mida imporditakse liitu ajavahemikus alates 2020. aasta märtsist kuni 2021. aasta märtsini. Mauritius märgib oma taotluses, et liidu või Mauritiuse päritolu snuuki ei ole saada ja et muudest Aafrika, Kariibi mere ja Vaikse ookeani piirkonna riikidest pärit snuuk ei vasta kvaliteedi ja korrapärase tarne osas nõuetele. Seepärast on Mauritiusel jätkuvalt vaja oma töötleva tööstuse jaoks päritolustaatuseta toorainet sisse osta.
                  
               
                     (7)
                  
                  
                     Erandi tegemine aitaks kaasa Mauritiuse väikeste ja keskmise suurusega ettevõtjate arengule, võimaldaks mitmekesistada Mauritiuse mereandide sektorit ja aitaks jätkata selle tööd täies mahus, säilitades tööhõive. Väike kogus, mis moodustab HSi grupi 03 kalandustoodete koguimpordist Mauritiuselt liitu väärtuseliselt vähem kui 1 %, ja taotletud erandi lühike kestus ei tekita ühelegi liidu ega ühe või mitme liikmesriigi majandusharule olulist kahju.
                  
               
                     (8)
                  
                  
                     Mauritiuse sõnul on aastaks 2020/2021 prognoositav müük ELi 125 tonni. Võttes arvesse varem tehtud erandite vähest kasutamist, ei tundu siiski asjakohane suurendada taotletud ajavahemikuks kvooti võrreldes aastaks 2019/2020 eraldatud kvoodiga. Seepärast tuleks Mauritiusele kehtestada üheks aastaks erand 100 tonnile soolatud snuukile, mis võimaldab olemasoleval tööstusharul jätkata eksporti liitu.
                  
               
                     (9)
                  
                  
                     Komisjoni rakendusmääruses (EL) 2015/2447 (4) on sätestatud tariifikvootide haldamise eeskirjad. Neid eeskirju tuleks kohaldada sellise koguse haldamise suhtes, millele tehakse erand käesoleva otsusega.
                  
               
                     (10)
                  
                  
                     Selleks et erandi toimimist saaks tõhusalt kontrollida, peaksid Mauritiuse ametiasutused komisjonile korrapäraselt edastama välja antud liikumissertifikaatide EUR.1 üksikasjad,
                  
               ON TEINUD JÄRGMISE OTSUSE:
         
            Artikkel 1
            Erandina vahelepingu protokollist nr 1 ning kooskõlas kõnealuse protokolli artikli 42 lõikega 1 loetakse HSi rubriiki 0303 89 kuuluvast päritolustaatuseta snuukist toodetud, HSi rubriiki 0305 69 (CN-kood 0305 69 80) kuuluv soolatud snuuk käesoleva otsuse artiklites 2–5 sätestatud tingimustel Mauritiuselt pärinevaks.
         
         
            Artikkel 2
            Artikliga 1 ette nähtud erandit kohaldatakse käesoleva otsuse lisas sätestatud tootele ja kogusele, mis deklareeritakse Mauritiuselt liitu vabasse ringlusse lubamiseks ühe aasta jooksul alates käesoleva otsuse vastuvõtmise kuupäevast.
         
         
            Artikkel 3
            Lisas esitatud kogust hallatakse vastavalt rakendusmääruse (EL) 2015/2447 artiklitele 49–54.
         
         
            Artikkel 4
            Mauritiuse tolliasutused kontrollivad artiklis 1 nimetatud toodete ekspordi koguseid.
            Enne igale kvartalile järgneva kuu lõppu saadavad Mauritiuse tolliasutused komisjonile tollikoostöö komitee sekretariaadi kaudu aruande, kus on toodud kogused, mille kohta on vastavalt käesolevale otsusele liikumissertifikaadid EUR.1 välja antud, ja sertifikaatide seerianumbrid.
         
         
            Artikkel 5
            Käesoleva otsuse alusel välja antud liikumissertifikaadi EUR.1 lahtris 7 peab olema üks järgmistest märgetest:
            
                         
                     
                     
                        „Derogation - Decision No 1/2020 of the ESA-EU Customs Cooperation Committee of 5 May 2020“;
                     
                  
                         
                     
                     
                        „Dérogation - Décision n° 1/2020 du Comité de Coopération Douanière AfOA-UE du 5 mai 2020“.
                     
                  
         
            Artikkel 6
            
               1.   Mauritius ja Euroopa Liit võtavad vajalikud meetmed käesoleva otsuse rakendamiseks.
            
            
               2.   Kui liit on objektiivse teabe põhjal avastanud eeskirjade eiramise või pettuse või artiklis 4 sätestatud kohustuste korduva täitmata jätmise, võib ta taotleda vahelepingu artikli 22 lõigetes 5 ja 6 ette nähtud menetluse kohaselt artiklis 1 osutatud erandi ajutist peatamist.
            
         
         
            Artikkel 7
            Artiklis 1 sätestatud erandit võib pikendada, kui asjaomane Ida- või Lõuna-Aafrika riik tõendab kolm kuud enne käesoleva otsuse kehtivusaja lõppu, et ta ei ole ikka veel võimeline täitma protokolli nr 1 tingimusi, ja lisab tõendid erandi tegemise vajaduse kaotamiseks tehtud edusammude kohta ning näitab selgelt, kui palju aega kulub kõnealuste tingimuste täitmiseks. Euroopa Liit hindab uuesti oma seisukohta, mille ta võtab Ida- ja Lõuna-Aafrika riikide ning ELi vahelise tollikoostöö komitees, ja võtab vastu uue otsuse.
         
         
            Artikkel 8
            Käesolev otsus jõustub 5. mail 2020.
         
         
            Brüssel, 5. mai 2020
            
               B. SAMSON
               
                  Ida- ja Lõuna-Aafrika riikide nimel
               
               
                  Ida- ja Lõuna-Aafrika riikide esindaja
               
            
            
               J.-M. GRAVE
               
                  Euroopa Komisjon
               
               
                  Euroopa Liidu nimel
               
            
         
         
            (1)  ELT L 111, 24.4.2012, lk 2.
         
            (2)  Ida- ja Lõuna-Aafrika riikide ning ELi vahelise tollikoostöö komitee 2. oktoobri 2017. aasta otsus nr 2/2017, millega kehtestatakse erand päritolureeglitest, mis on sätestatud ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistiku loomiseks sõlmitud vahelepingu protokollis nr 1, et võtta arvesse Mauritiuse eriolukorda seoses soolatud snuukiga (ELT L 271, 20.10.2017, lk 47).
         
            (3)  Ida- ja Lõuna-Aafrika riikide ning ELi vahelise tollikoostöö komitee 14. jaanuari 2019. aasta otsus nr 1/2019, millega kehtestatakse erand päritolureeglitest, mis on sätestatud ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistiku loomiseks sõlmitud vahelepingu protokollis nr 1, et võtta arvesse Mauritiuse eriolukorda seoses soolatud snuukiga (ELT L 32, 4.2.2019, lk 32).
         
            (4)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).
      
      
         
            LISA
            
                        Jrk nr
                     
                     
                        CN-kood
                     
                     
                        TARICi kood
                     
                     
                        Kauba kirjeldus
                     
                     
                        Periood
                     
                     
                        Netokaal (tonnides)
                     
                  
                        09.1611
                     
                     
                        ex 0305 69 80 
                     
                     
                        25
                     
                     
                        snuuk, soolatud
                     
                     
                        5.5.2020 – 4.5.2021
                     
                     
                        100